Mazdakisme

Mazdakisme (Parsi: مزدکیه, rumi: mazdakīye) ialah sebuah agama Iran, yang merupakan satu pecahan daripada agama Majusi.

Agama ini diasaskan pada awal Empayar Sasan oleh Zaradust-e Khuragen, seorang mobad atau pendeta Majusi yang sezaman dengan Mani (m. 274). Namun, ia dinamakan sempena penyokongnya yang paling terkenal, Mazdak, yang merupakan tokoh berkuasa dan berkontroversi semasa pemerintahan Maharaja Kavad I (), sehingga dia dibunuh oleh Maharaja Khusrau I ().

 Akidah 
Mazdakisme merupakan sebuah agama dualistik yang muncul daripada falsafah Majusi, mengajar tentang prinsip cahaya dan kegelapan, percampuran yang dikatakan telah mencipta dunia. Penganut Mazdakisme percaya bahawa mereka bertanggungjawab untuk mengalahkan kegelapan dan kejahatan di dunia. 

Zaradust dan Mazdak mungkin dipengaruhi oleh Manichaeisme, Gnostisisme, atau Platonisme; namun, tidak seperti banyak mazhab Manichaeanisme atau Gnostisisme, mereka tidak berzuhud dan tidak mengajar bahawa dunia atau material adalah buruk atau perlu dihindari. 

 Akhlak 
Mazdakisme menentang perang, juga melarang memakan daging kecuali apabila haiwan itu sudah hampir mati secara semula jadi. Semasa tempoh ketika mana Kavad II dipengaruhi oleh idea-idea Zaradust, baginda cuba mengelak dari berperang dan bersikap lembut terhadap rakyatnya, termasuklah musuh-musuh. Walau bagaimanapun, pengikut Mazdak percaya bahawa keganasan dibenarkan ketika memberontak terhadap musuh-musuh mereka.

Pergerakan ini juga mempercayai pada kepemilikan semua benda secara bersama untuk mengurangkan ketamakan. Ini meliputi bukan sahaja harta benda tetapi juga wanita. Catatan sejarah tidak sepakat sama ada kepercayaan ini bertujuan untuk menghapuskan hak milik persendirian dan perkahwinan sepenuhnya, atau sama ada Mazdak hanya ingin mengagihkan semula harta daripada orang kaya kepada orang miskin dan mengakhiri amalan poligami. 

 Lihat juga 
 Senarai mazhab Majusi

 Rujukan  

 Sumber dirujuk 



 Bacaan lanjut 





Kategori:Agama Iran
Kategori:Agama di Iran
Kategori:Agama dalam Empayar Sasan
Kategori:Agama yang memerlukan vegetarianisme
Kategori:Majusi
Kategori:Mazhab Majusi